Gibson Dokyi Ampaw

Gibson Dokyi Ampaw yɛ kane mmaranimfo ne Ghanani amanyɔni. ɔyɛ kane ɔman soafo wɔ adehyeman a ɛtɔ so mienu no mu.

 Ne mmofrase ne Nhomasua 
Wɔ woo no wɔ Sepetember da ɛtɔ so 26, afe 1929 wɔ kukurantumi a ɛwɔ East Akim mansin no, wo Mfinfin mantam mu. ɔkɔɔ ntoaso sukuu wɔ Abuakwa State College, Kibi. ɔtoaa so kɔɔ Fouray Bay College wɔ Sierra Leon ne University of London, a ɛwɔ London, ɛhɔ na onyaa ɔfrɛ firii amanɔne mmaranimfo kuo a ɛne Lincoln’s Inn.

 Nnwuma 
Ampaw hyɛɛ ne nnwuma ase sɛ ɔkyerɛkyerɛni wɔ kane sukuu a ɔkɔe, Abuakwa State College. Akyire, wɔpaw no sɛ ɔkyerɛwfo ma Akyem Abuakaw State Council, na ɔsan so kyerɛɛ ade wɔ sukuu a ɛne Wilberforce Memorial. ɔyɛɛ mmaranim adwuma mfie dubaako. Ansa na ɔde ne ho bɛhyɛ amanyɔsɛm mu no, na ɔka ahwɛfo abadwakuo a ɛhwɛ sika korabea a ɛne Ghana Commercial Bank; na ɔka sika korabea no abadwakuo a ɛkɔɔ Lome, Togo Lome, kɔyɛɛ nhwehwɛ mu wɔ ɔkwan a wɔbɛfa so abue nkorabata wɔ hɔ. ɔsan nso yɛɛ adwuma sɛ ɔhwɛfo wo nnwuma ahodoɔ pii mu a emu bi ne Trans – Africa Engineering ne Motor Industry (Ghana) Ltd., Susco Diamond Company, Accra Water Distillery Company ne Industrila Agencies.

 Amanyɔsɛm 
Firi afe 1969 kosii afe 1972 mu no, Ampaw bɛyɛɛ mmarahyɛ badawni a ogyina hɔ ma Abuakwa mpɛsoa so. Wɔpaw no sɛ Soafo a ɔhwɛ akwahosan so wɔ afe 1969 mu na ɔsoom sɛ wɔ saa dibea no kosii afe 1971.

 N'asetena mu nsɛm 
Na ɔyɛ ɔwarefo a ɔwɔ mmɔfra dubaako. Nneɛma a ɔde gyegye n’ani ne Nwom, nantee, bɔɔl bɔ ne Volle bɔɔl

 Nkekaho 

Category:Amanyɔsεm
Category:Ghana Amanyɔfo